Pa gevonnis oor vals eis ná broer se doodArgieffoto. MacDonald Maseti is Dinsdag in die gespesialiseerde handelsmisdaadhof in Bellville tot drie jaar huisarres gevonnis. Hy is ook tot vier jaar tronkstraf gevonnis wat vir vyf jaar opgeskort is. Hy is onbevoeg verklaar om ŉ vuurwapen te besit. Volgens hofdokumente het Maseti ŉ eis van R107 706 by die Padongelukkefonds (POF) ingedien nadat sy broer in ŉ motorongeluk dood is. Die eis was vir sy broer se dogter. Dit het egter aan die lig gekom hy is die biologiese pa van die meisie namens wie hy die eis ingedien het en nie sy broer nie. Maseti moet ook gemeenskapsdiens verrig, insluitend skoonmaak en instandhoudingswerk by die Stutterheim-polisiestasie in die Oos-Kaap. Hy mag net sy huis verlaat om werk toe te gaan en mag vir die volgende drie jaar geen alkohol gebruik nie.